నల్లాల ఓదేలు

నల్లాల ఓదేలు, తెలంగాణకు చెందిన రాజకీయ నాయకుడు. తెలంగాణ రాష్ట్ర సమితి పార్టీ తరపున 2009 నుండి 2018 వరకు చెన్నూర్ శాసనసభ నియోజకవర్గం ఎమ్మెల్యేగా ప్రాతినిధ్యం వహించాడు.

 జననం - విద్యాభ్యాసం 
ఓదేలు 1964, జూలై 10న రాజం - పోశమ్మ దంపతులకు తెలంగాణ రాష్ట్రం, మంచిర్యాల జిల్లాలోని మందమర్రి గ్రామంలో జన్మించాడు. ఓదేలు 1989లో హైదరాబాదులోని ఉస్మానియా విశ్వవిద్యాలయం నుండి బి.ఏ. పూర్తిచేశాడు.

 వ్యక్తిగత జీవితం 
ఓదేలుకు కోటపల్లి జిల్లా పరిషత్ చైర్‌పర్సన్‌గా పనిచేసిన భాగ్యలక్ష్మితో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు. ఓదేలు ప్రైవేటు పాఠశాల కరస్పాండెంట్ గా కొంతకాలం పనిచేశాడు.

 రాజకీయ ప్రస్థానం 
ఓదేలు తెలంగాణ రాష్ట్ర సమితి (టీఆర్‌ఎస్) పార్టీతో తన రాజకీయ జీవితాన్ని ప్రారంభించాడు. 2009లో అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున చెన్నూర్ శాసనసభ నియోజకవర్గం నుండి పోటీచేసి 13వ ఉమ్మడి ఆంధ్రప్రదేశ్ శాసనసభ సభ్యుడిగా గెలుపొందాడు. ప్రత్యేక తెలంగాణ రాష్ట్రంకోసం జరిగిన ఉద్యమంలో భాగంగా 2010 ఫిబ్రవరి 14న తన ఎమ్మెల్యే పదవికి రాజీనామా చేసిన ఓదేలు 2010, జూలై 30న జరిగిన ఉప ఎన్నికల్లో తిరిగి ఎన్నికయ్యాడు. 2014లలో జరిగిన తెలంగాణ తొలి శాసనసభ ఎన్నికల్లో తెలంగాణ రాష్ట్ర సమితి పార్టీ తరపున చెన్నూర్ శాసనసభ నియోజకవర్గం నుండి పోటీచేసి భారత జాతీయ కాంగ్రెస్ అభ్యర్థి జి.వినోద్ పై గెలుపొందాడు. తెలంగాణ చీఫ్‌ విప్‌ గా నియమితులయ్యాడు.

నల్లాల ఓదెలు టీఆర్‌ఎస్‌ పార్టీకి 2022 మే 19న రాజీనామా చేసి ఢిల్లీలో కాంగ్రెస్‌ పార్టీ ప్రధాన కార్యదర్శి ప్రియాంక గాంధీ సమక్షంలో కాంగ్రెస్‌ పార్టీలో చేరాడు. ఆయన 2022 అక్టోబర్ 05న ప్రగతి భవన్‌లో టీఆర్‌ఎస్‌ వర్కింగ్‌ ప్రెసిడెంట్‌ కల్వకుంట్ల తారకరామారావు  సమక్షంలో టీఆర్‌ఎస్‌లో చేరాడు. నల్లాల ఓదేలు 2023 సెప్టెంబర్ 15న టీపీసీసీ అధ్యక్షుడు రేవంత్ రెడ్డి, ప్రచార కమిటీ కో ఛైర్మన్ పొంగులేటి శ్రీనివాస్ రెడ్డి సమక్షంలో కాంగ్రెస్ పార్టీలో చేరాడు.

సంవత్సరం నియోజకవర్గంగెలిచిన అభ్యర్థి పార్టీ ప్రత్యర్థి పార్టీ 2009చెన్నూర్ శాసనసభ నియోజకవర్గంనల్లాల ఓదేలుటిఆర్ఎస్ జి.వినోద్కాంగ్రెస్ పార్టీ 2010 'ఉప ఎన్నిక'చెన్నూర్ శాసనసభ నియోజకవర్గంనల్లాల ఓదేలుటిఆర్ఎస్ జి.వినోద్కాంగ్రెస్ పార్టీ 2014చెన్నూర్ శాసనసభ నియోజకవర్గంనల్లాల ఓదేలుటిఆర్ఎస్ జి.వినోద్కాంగ్రెస్ పార్టీ 

 మూలాలు 

వర్గం:తెలంగాణ రాష్ట్ర సమితి రాజకీయ నాయకులు
వర్గం:జీవిస్తున్న ప్రజలు
వర్గం:మంచిర్యాల జిల్లా రాజకీయ నాయకులు
వర్గం:మంచిర్యాల జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మంచిర్యాల జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)